text: Puigdemont creu que Villarejo constata que el sistema espanyol "està corcat" - Empordà
  ACN BARCELONA 27.06.2017 | 10:54
  Puigdemont a la presentació del llibre ´Mestres de l´entrevista´ al Col·legi de Periodistes ACN
  El president de la Generalitat, Carles Puigdemont, considera que les entrevistes de les darreres hores a l'excomissari de la policia espanyola José Manuel Villarejo constaten que el sistema espanyol "està corcat". "Mentre en corc i la proporció sobre fusta és sostenible i assimilable no passa res; però el corc és molt gran i el material se'n comença a ressentir", ha afirmat el cap de l'executiu català a la presentació del llibre 'Mestres de l'entrevista', d'Antoni d'Armengol, al Col·legi de Periodistes amb Antoni Bassas i Jordi Basté. Puigdemont ha apuntat que si una impressora d'olors hagués acompanyat l'entrevista, hauria desprès "una sentor de claveguera molt forta". "Va sobreeixir amb una purulència evident el que en altres països hauria suposat un escàndol de proporcions siderals", ha insistit Puigdemont en afirmar que "hi ha vicis que formen part d'un pecat original".
  Més enllà de considerar "magnífica" l'entrevista de Jordi Évole, Puigdemont ha assegurat que amb una "impressora d'olors" al costat s'hauria després una "sentor de claveguera molt forta". Així ha valorat les paraules de l'excomissari de la policia arran de 'l'operació Catalunya', en concret a 'Salvados' de La Sexta. Puigdemont ha lamentat però que "no passi res": "Quan parlem de mancança, no ho diem per què sí", ha insistit .